Секторот за инспекциски надзор  во областа на социјалната заштита и заштита на децата при Министерството за труд и социјална политика, преку инспекторите за социјална заштита Сејди Џемаили со службена легитимација број 0015 и Фитим Фејзули со службена легитимација број 0016, изврши вонреден инспекциски надзор над субјектот на инспекциски надзор ЈУ Меѓуопштински Центар за социјална работа на Град Скопје- Службаза брак и семејство и заштита од семејно насилство со  седиште на ул. Никола Вапцаров број 11 -Скопје, застапуван од Раководителот на Службата- Матилда Николовска Петковиќ, со Записник ИП1 број 16-9 од 04.04.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019,  275/2019, 302/2020, 311/2020 163/2021, 294/2021 , 99/2022 и 236/2022), го донесе следното:

**Р   Е   Ш   Е   Н   И   Е**

  Се наредува на Матилда Николовска Петковиќ, раководител на Службаза брак и семејство и заштита од семејно насилство (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството, подзаконските, општите, поединечните и другите акти донесени врз нивна основа, да ги преземе следните мерки  во роковите и од страна на одговорното лице:

1. Центарот, кога е запознаен дека решението број УП1 0801-488 од 02.02.2023 година за регулирање на личните односи и непосредни контакти на таткото С. В. со неговото малолетното дете не се почитува во целост и двата родители приговараат на однесувањето на другиот родител, да ги преземе сите дејствија за правилно и целосно утврдување на фактичката состојба, да ги зема во предвид ставовите и мислењата на детето, да ги упати самите родители или заедно со детето да посетат соодветно советувалиште или воспитна установа која може да им даде потребен совет и да ги предупреди двете родители на недостатоците во воспитанието и развојот на децата, на одговорно родителство, како и на правата, обврските во вршењето на родителското право, согласно член 79, 83, 84 и 85 од Законот за семејството („Службен весник на Република Македонија” број 80/92, 09/96, 38/2004, 33/2006, 84/2008, 67/2010, 156/2010, 39/2012, 44/2012, 38/2014, 115/2014, 150/2015 и 53/2021 ).

**Рок за извршување на инспекциската мерка e 30 дена од денот на приемот на Решението и постојано**.

 2 . Се задолжува раководителот на Службата веднаш, а најдоцна во рок од три дена по истекот на рокот за извршување на инспекциските мерки, писмено да ги извести инспекторите дали се извршени инспекциските мерки определени за отстранување на констатираните неправилности и недостатоци во работата на Центарот, согласно член 334 став 4 од Законот за социјалната заштита .

**О б р а з л о ж е н и е**

    Секторот за инспекциски надзор во областа на социјалната заштита и заштита на децата при Министерството за труд и социјална политика врз основа на член 338 од Законот за социјална заштита преку инспекторите за социјална заштита Сејди Џемаили со службена легитимација број 0015 и Фитим Фејзули со службена легитимација број 0016, изврши вонреден инспекциски надзор над субјектот на инспекциски надзор ЈУ Меѓуопштински Центар за социјална работа на Град Скопје- Службаза брак и семејство и заштита од семејно насилство со  седиште на ул. Никола Вапцаров број 11, Скопје, застапувана од раководителот на Службата- Матилда Николовска Петковиќ и за утврдената фактичка состојба состави записник ИП1 број 16-9 од 04.04.2023 година.

      За отстранување на утврдените неправилности и недостатоци се изрекуваат инспекциски мерки со определен рок за постапување.

 Врз основа на изнесеното се одлучи како во диспозитивот на ова решение.

       Жалбата не го задржува извршувањето на решението согласно член 340 став 2 од Законот.

      **Правна поука:** против ова решение незадоволната странка  може да се изјави жалба до Државната комисија за одлучување во втор степен од областа на инспекцискиот надзор и прекршочната постапка, во рок од 15 дена од денот на приемот на решението.

       Жалбата се таксира со 250,00 денари административни таксени марки  и се поднесува во два примероци.

     Решено во Секторот за инспекциски надзор во областа на социјалната заштита и заштита на децата при Министерство за труд и социјална политика на ден 04.04.2023 година под ИП1 број 16-9 .

 **Инспектори  за социјална заштита:**

 Фитим Фејзули

 Сејди Џемаил